ประกาศคณะกรรมการควบคุมการขนส่งทางบกกลาง ฉบับที่ 1701 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 จังหวัดนครศรีธรรมราช สายที่ 8274 นครศรีธรรมราช-สามแยกคลองเหลง-ขนอม-อ่าวท้องหยี เป็นเส้นทางรถโดยสารประจำทาง หมวด 3 สายที่ 771 นครศรีธรรมราช-ท่าเรือเฟอร์รี่ดอนสัก โดยให้มีรายละเอียดเส้นทางแยกช่วงนครศรีธรรมราช-ขนอม-อ่าวท้องหยี

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๐๑ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ จังหวัดนครศรีธรรมราช สายที่ ๘๒๗๔
นครศรีธรรมราช-สามแยกคลองเหลง-ขนอม-อ่าวท้องหยี
เป็นเส้นทางรถโดยสารประจำทาง
หมวด ๓ สายที่ ๗๗๑
นครศรีธรรมราช-ท่าเรือเฟอร์รี่ดอนสัก
โดยให้มีรายละเอียดเส้นทางแยกช่วง
นครศรีธรรมราช-ขนอม-อ่าวท้องหยี[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดนครศรีธรรมราช
ฉบับที่ ๕๓ (พ.ศ. ๒๕๔๘) ประกาศ ณ วันที่ ๒๖ กรกฎาคม ๒๕๔๘ ปรับปรุงเส้นทางสำหรับการขนส่งประจำทางด้วยรถโดยสาร
จังหวัดนครศรีธรรมราช สายที่ ๘๒๗๔ นครศรีธรรมราช-ขนอม เป็น นครศรีธรรมราช-สามแยกคลองเหลง-ขนอม-อ่าวท้องหยี
นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๔/๒๕๔๙
เมื่อวันที่ ๒๗ กรกฎาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ จังหวัดนครศรีธรรมราช สายที่ ๘๒๗๔ นครศรีธรรมราช-สามแยกคลองเหลง-ขนอม-อ่าวท้องหยี
เป็นเส้นทางรถโดยสารประจำทาง หมวด ๓ สายที่ ๗๗๑ นครศรีธรรมราช-ท่าเรือเฟอร์รี่ดอนสัก
โดยให้มีรายละเอียดเส้นทาง แยกช่วงนครศรีธรรมราช-ขนอม-อ่าวท้องหยี และให้ใช้รายละเอียดเส้นทาง
ดังต่อไปนี้

สายที่
๗๗๑ นครศรีธรรมราช-ท่าเรือเฟอร์รี่ดอนสัก
เริ่มต้นจากสถานีขนส่งผู้โดยสารจังหวัดนครศรีธรรมราช
ไปตามถนนกระโรม แยกซ้ายไปตามถนนราชดำเนิน แยกขวาไปตามถนนมณีวัตร แยกซ้ายไปตามทางหลวงแผ่นดินหมายเลข
๔๐๑๒ (ถนนอ้อมค่ายวชิราวุธ) ถึงบ้านท่าแพ ไปตามทางหลวงแผ่นดินหมายเลข ๔๐๑ ผ่านอำเภอท่าศาลา
บ้านสระแก้ว บ้านต้นเหรียง อำเภอสิชล ถึงสามแยกคลองเหลง แยกขวาไปตามทางหลวงแผ่นดินหมายเลข
๔๐๑๔ ผ่านบ้านท่าน้อย ถึงแยกครูวิง แยกซ้ายไปตามทางหลวงแผ่นดินหมายเลข ๔๑๔๒
ผ่านบ้านบางคู บ้านน้ำโฉ ไปสุดเส้นทาง ณ สถานที่จอดรถโดยสารประจำทางบริเวณท่าเรือเฟอร์รี่ดอนสัก
ช่วงนครศรีธรรมราช-ขนอม-อ่าวท้องหยี
เริ่มต้นจากสถานีขนส่งผู้โดยสารจังหวัดนครศรีธรรมราช ไปตามถนนกระโรม แยกซ้ายไปตามถนนราชดำเนิน
แยกขวาไปตามถนนมณีวัตร แยกซ้ายไปตามทางหลวงแผ่นดินหมายเลข ๔๐๑๒ (ถนนอ้อมค่ายวชิราวุธ)
ถึงบ้านท่าแพ ไปตามทางหลวงแผ่นดินหมายเลข ๔๐๑ ผ่านอำเภอท่าศาลา บ้านสระแก้ว บ้านต้นเหรียง
อำเภอสิชล ถึงสามแยกคลองเหลง แยกขวาไปตามทางหลวงแผ่นดินหมายเลข ๔๐๑๔ ผ่านบ้านท่าน้อย
แยกครูวิง สี่แยกบ้านตลาด ถึงอำเภอขนอม แยกขวาไปตามทางหลวงแผ่นดินหมายเลข ๔๒๓๒ ผ่านบ้านหน้าด่าน
ไปตามทางหลวงชนบท (ยธ. นศ. ๒๐๐๒) ผ่านบ้านในเพลา ไปตามทางหลวงชนบท (สายในเพลา-ท้องหยี)
ไปสุดเส้นทาง ณ สถานที่จอดรถโดยสารประจำทางบริเวณอ่าวท้องหยี


ประกาศ
ณ วันที่ ๑๗ สิงหาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง





















นันทนา/ผู้จัดทำ
๒๗ กันยายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๙๙ ง/หน้า ๑๖๐/๒๑ กันยายน ๒๕๔๙